Gem Archer

Colin Murray Archer (født 7. desember 1966, County Durham), kjent som Gem (uttalt med en hard «G», som i engelsk «guitar», etter den skotske fotballspilleren Archie Gemmill er en engelsk musiker, gitarist og låtskriver i bandet Beady Eye. Archer er best kjent for samarbeidet med Heavy Stereo og Oasis. Han var medlem i Oasis som rytmegitarspiller fra november 1999 til bandet ble oppløst i 2009. Archer er vegetarianer. 

 Whirlpool 
Archer begynte sin musikkarriere i Whirlpool i midten av 1980-årene. Ironisk nok snublet han over Alan White, som da bare var 15 år gammel, i forbindelse med at Whirpool søkte etter en trommeslager. White imponerte alle på audisjonen, men ble ikke med fordi de andre i bandet synes han var for ung. Tolv år senere ble White medlem i Oasis.

 Heavy Stereo 
Da Whirlpool ble splittet i begynnelsen av 90-årene ble Archer med i the Contenders før han dannet Heavy Stereo, et glamrock-band. Deres eneste album, Déjà Voodoo (1996) fikk dårlig kritikk og solgte dårlig. Derimot fikk bandet mye oppmerksomhet gjennom et kritikerrost bidrag til The Jams tributealbum Fire and Skill – Songs Of The Jam. Heavy Stereo turnerte senere med Paul Weller. 

 Oasis 
Mens han var hjemme i Newcastle for å ta seg av den syke moren sin, hørte Archer at Bonehead hadde forlatt Oasis etter en stor krangel med Noel Gallagher. Archer var sikker på at Oasis kom til å splittes, uten å være klar over at Noel Gallagher hadde ringt hjem til Archers hjem i London, hvor sønnen Joel hadde bursdag. Gallagher inviterte ham til Olympic Studios, der Oasis spilte inn Standing on the Shoulder of Giants. Etter dette valgte han å forlate Heavy Stereos til fordel for Oasis, der han ble ansatt som rytmegitarist.

Ettersom Archer ikke spilte på Standing on the Shoulder of Giants, fikk han ikke noe honorar for dette. I begynnelsen ble han betalt med vanlig lønn for studiomusikerere, ca. £85 pr. spillejobb. Hans første offisielle opptreden var i videoen Go Let It Out, der han spilte gitar. Han spilte sin første konsert i et opptak for en alternativ radio i Philadelphia. 

Selv om Archer ble referert til som Oasis' rytmegitarist, spilte han en mye større rolle enn bare det. På opptredener skiftet han og Noel ofte mellom å være solo- og rytmegitarist og både Noel og Liam har rost Archer for hans bidrag i studio. Archer har også skrevet en del av sangene bandet spiller. Hans første bidrag som sangforfatter etter at han ble med i Oasis var «Hung in a Bad Place», som ble med på Oasis femte album, Heathen Chemistry. Sangen ble senere brukt i et reklameinnslag for Victoria's Secret i USA. Archer bidro også på Oasis' sjette album, Don't Believe the Truth, med «A Bell Will Ring» og «Love Like a Bomb» (den siste i samarbeid med Liam Gallagher). På det syvende albumet «Dig Out Your Soul» sto han bak «To Be Where There's Life».

Andy Bell trakk frem Archers betydning for Oasis ved å si 

 Andre jobber 
I midten av 2004 var Gem med på å lage With Teeth, som en del av filmmusikken til Nine Inch Nails, før han startet på ''Don't Believe the Truth i oktober 2004. Han assisterte også Noel Gallagher i produseringen til det første Proud Mary-albumet.

 Referanser 

 Eksterne lenker 


 Heavy Stereo på MySpace (en)
 Fanside til Heavy Stereo (en)
 Mer informasjon (en)

Kategori:Oasis
Kategori:Engelske låtskrivere
Kategori:Engelske sangere
Kategori:Personer fra County Durham i Durham